Η θέση της Ανάπα στο Κράι Κρασνοντάρ.
Η **Ανάπα** (ρωσικά: Анапа‎) είναι πόλη της Ρωσίας που βρίσκεται στην περιφέρεια Κράι Κρασνοντάρ, στη βόρεια ακτή της Μαύρης Θάλασσας κοντά στην Αζοφική Θάλασσα. Έχει πληθυσμό 58.983 (απογραφή 2010), είχε 53.493 στην απογραφή του 2002 και 54.796 στην απογραφή του 1989. Η Ανάπα αποτελεί έδρα της επαρχίας Ανάπσκι και μαζί με τρεις αγροτικές περιοχές αποτελεί δήμο, την *αστική περιφέρεια της Ανάπα* όπως λέγεται.

Ιστορία
-------

Η θέση της Γοργιππίας στον χάρτη των Ελληνικών αποικιών της Μαύρης θάλασσας.
Η περιοχή γύρω από Ανάπα κατοικήθηκε από την αρχαιότητα. Αρχικά ήταν ένα σημαντικό λιμάνι των Σκυθών και στη συνέχεια η πρωτεύουσα των Σινδών μάλιστα αποτελούνταν από δύο οικισμούς που από τους Έλληνας αποκαλούνταν Σινδικός Λιμήν και Σινδική. Αργότερα όταν η περιοχή κατακτήθηκε από το Ελληνικό Βασίλειο του Βοσπόρου έγινε αποικισμός τον 6ο π.Χ αιώνα, ο βασιλιάς Γόργιππος την ονόμασε Γοργιππία. Αναφέρεται ότι ήταν οχυρωμένη ήδη από τον 5ο αιώνα π.Χ. τμήμα αυτού του τείχους έχει βρεθεί σήμερα, και μαζί με γειτονικούς οικισμούς αποτελούσε πόλη-κράτος. Η πόλη γνώρισε μεγάλη άνθιση τον 2ο και 3ο αιώνα π.Χ. η Γοργιππία έλεγχε το θαλάσσιο εμπόριο στο ανατολικό τμήμα της Μαύρης Θάλασσας. Από την εποχή αυτή έχει ανευρεθεί από Ρώσους αρχαιολόγους άγαλμα του *Νεοκλή* (τοπικού άρχοντα γιος του Ηροδότου) όπου σήμερα εκτίθεται στο Ρωσικό Μουσείο.

Η Γοργιππία κατοικήθηκε μέχρι τον 3ο αιώνα μ.Χ. όπου δέχτηκε επιδρομές από νομαδικές φυλές. Αυτές οι φυλές ήταν κυρίως Τσερκέζοι στους οποίους οφείλεται και το σημερινό της όνομα, αφού την ονόμασαν Ανάπα. Επίσης γνώρισε επιδρομές από του Σαρμάτες, Οστρογότθους, Ούνους, Αβάρους, Χαζάρων, Τσερκέζους και την Χρυσή Ορδή.

Το 1300 κατακτήθηκε από τους Γενουάτες και μετονομάστηκε σε **Μάπα** (Mapa). Η κατοχή των Γενοβέζων διήρκεσε μέχρι την οθωμανική κατάκτηση το 1475. Οι Οθωμανοί οχύρωσαν την πόλη και κατασκεύασαν φρούριο για την υπεράσπιση της από τους Ρώσους το 1791. Η πόλη πολιορκήθηκε επανειλημμένα από τη Ρωσική Αυτοκρατορία, η πόλη καταλήφθηκε και το φρούριο της άντεξε ως την πολιορκία του 1829 όπου και καταλήφθηκε από τον Ρωσικό στρατό. Η πόλη πέρασε στη Ρωσία μετά τη Συνθήκη της Αδριανούπολης το 1829. Διοικητικά εντάχθηκε στην περιφέρεια της Μαύρης Θάλασσας του *Όμπλαστ Κουμπάν*, αναγνωρίστηκε πόλη το 1846.

Ή Ανάπα καταλήφθηκε από τους Οθωμανούς μεταξύ 1853-1856 κατά τη διάρκεια του Κριμαϊκού Πολέμου. Διοικητικά το 1896 έγινε μέρος του κυβερνείου της Μαύρης Θάλασσας. Δήμαρχος της πόλης κατά τη διάρκεια της Ρωσικής Επανάστασης έχει διατελέσει η Ελίζαμπεθ Πιλένκο που αργότερα ονομάστηκε αγία από την Ορθόδοξη Εκκλησία της Ουκρανίας. Διοικητικά το 1920 έγινε μέρος του *Κουμπάν της Μαύρης Θάλασσας* Ρωσικής περιφέρειας από το 1920.

Κατά τη διάρκεια του Β Παγκοσμίου Πολέμου καταλήφθηκε και καταστράφηκε εντελώς από τον Γερμανικό ναζιστικό στρατό με τη βοήθεια των ρουμανικών στρατευμάτων μεταξύ 30 Αυγούστου 1942 και 22η Σεπτεμβρίου 1943.

Τουρισμός
---------

Η πόλη θεωρείται τουριστικό θέρετρο της Μαύρης θάλασσας, έχει ένα υπέροχο ηλιόλουστο κλίμα το καλοκαίρι, πολλές αμμώδεις παραλίες. Η δύσκολη πρόσβαση στην πόλη ειδικά από τις ευρωπαϊκές πόλεις και οι λίγες υποδομές που διαθέτει την κάνουν ελκυστική και φθηνή επιλογή για τους Ρώσους οι οποίοι δεν προτιμούν τα παραδοσιακά ακριβά ρωσικά θέρετρα.

Ο τουρισμός στην περιοχή γνώρισε άνθιση μετά την τη διάλυση της Σοβιετικής Ένωσης όπου τα τουριστικά θέρετρα των σοβιετικών της Αμπχαζίας και της Κριμαίας πέρασαν στην κυριαρχία άλλων κρατών.

Η πόλη διαθέτει πολλά ξενοδοχεία, σανατόριο και αεροδρόμιο.

Πολιτισμός
----------

Η πόλη διαθέτει θέατρα, πολιτιστικό κέντρο, είκοσι εννέα (29) δημόσιες βιβλιοθήκες. Στην Ανάπα υπάρχουν το *Μουσείο φυσικής ιστορίας*, το *Αρχαιολογικό μουσείο της Γοργιππίας*, το *καταφύγιο άγριας ζωής της Μπολσόι Ούτρις* και το Οθωμανικό φρούριο της πόλης.

Φωτογραφίες
-----------

* Ερείπια της αρχαίας ΓοργιππίαςΕρείπια της αρχαίας Γοργιππίας
* Οι πύλες του οθωμανικού φρουρίου (1787)Οι πύλες του οθωμανικού φρουρίου (1787)
* Η εκκλησία του Αγίου Ονουφρίου ιδρύθηκε το 1829.Η εκκλησία του Αγίου Ονουφρίου ιδρύθηκε το 1829.
* Φάρος στην πόληΦάρος στην πόλη

Παραπομπές
----------

1. 1 2  *ОКТМО. 185/2016. Southern FD*. www.gks.ru/free\_doc/2016/oktmo/tom3\_oktmo.rar. Ανακτήθηκε στις 15  Οκτωβρίου 2016.
2. ↑  krsdstat.gks.ru/wps/wcm/connect/rosstat\_ts/krsdstat/resources/81e08500497abd16af88ff3fbd401489/Оценка+численности\_01.01.2019\_окончат1.htm.
3. ↑  Ομοσπονδιακό Κράτος, Στατιστική Υπηρεσία Αρχειοθετήθηκε 2012-08-19 στο Wayback Machine..
4. ↑  Ρωσικό δημογραφικό ινστιτούτο, Ένωση Απογραφής Πληθυσμού του 1989
5. ↑  Νόμος # 676-KZ
6. 1 2 3  Εγκυκλοπαίδεια Μείζονος Ελληνισμού, Οικισμοί στη χερσόνησο του Ταμάν, Γοργιππία, Συγγραφή: Μπενάρδου Αγιάτις (7/5/2008)
7. ↑  казник" Большой Утриш "Η Μητέρα Μαρία, που ήταν δήμαρχος της Ανάπα το 1917 αγιοποιήθηκε
8. ↑  "Анапский краеведческий музей, Анапа" Αρχειοθετήθηκε 2012-03-21 στο Wayback Machine.. ЮГА.ру. ООО "ЮГА.ру"
9. ↑  "Анапский археологический музей — филиал Краснодарского государственного историко-археологического музея-заповедника имени Е.Д. Фелицына". Museum.ru.
10. ↑  "Заказник "Большой Утриш". Справка". Eco.rian.ru.
11. ↑  "Остатки турецкой крепости Анапа и памятник А.д. безкровному [Remnants of the Turkish fortress of Anapa and the monument to Bezkrovny"] Αρχειοθετήθηκε 2019-10-30 στο Wayback Machine.. Anapafuture.ru.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Ανάπα** |

* Ιστοσελίδα για την Ανάπα
* Επίσημη ιστοσελίδα της Ανάπα

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 130209478
* GND: 4309525-2
* SUDOC: 148490948
* NKC: ge540912

 |

 |

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Αρχαίες ελληνικές αποικίες στον Εύξεινο Πόντο |
| --- |
|  |
| Μικρά Ασία | 
* Αθήναι
* Αμαστρίς
* Αμισός
* Βυζάντιο
* Ευχαίτα
* Ηράκλεια
* Ιωνόπολις
* Κίερος
* Κοτύωρα
* Κύτωρον
* Λεοντόπολη
* Οινόη
* Ριζούντα
* Σήσαμος
* Σινώπη
* Τίος
* Τραπεζούντα
* Τρίπολις
* Χαλκηδόνα
* Χηλή
 |  |
|  |
| Καυκασία | 
* Φάσις
* Διοσκουριάς
* Πιτυούς
 |
|  |
| Ταυρική και βόρεια παράλια | 
* Βορυσθένης
* Γοργιππία
* Ερμώνασσα
* Θεοδοσία
* Καλός Λιμήν
* Κερκινίτις
* Νεάπολη
* Νικώνιον
* Νυμφαίον Ταυρικής
* Ολβία
* Παντικάπαιον
* Σύμβολα
* Τάναϊς
* Τύρας
* Φαναγορία
* Χερσόνησος
* Ψόα
 |
|  |
| Θράκη | 
* Απολλωνία
* Διονυσόπολις
* Ιστρία
* Καλλάτις
* Μαρκιανούπολη
* Μεσημβρία
* Οδησσός
* Τόμις
 |
|  |
| 
για τα ελληνιστικά βασίλεια δείτε: Βασίλειο του Βοσπόρου, Βασίλειο του Πόντου Για γενικές πληροφορίες Περίπλους του Ευξείνου Πόντου |

 |

|  |  |
| --- | --- |
| 

|  |
| --- |
| * Πύλη:Γεωγραφία
* Πύλη:Ευρώπη
* Πύλη:Ρωσία
 |

 |